Libanonin sota tuli Israelille kalliiksi
Perjantai 18.8.2006 klo 17.25 Israelin suurimman päivälehden, Jedioth Ahronothin, laskelmien mukaan pelkkiin sodasta aiheutuneisiin suoriin kuluihin meni 2,3 miljardia dollaria. Israelin hallituksen mukaan tämän lisäksi sodassa vaurioituneiden rakennuksien ja infrastruktuurin korjaamiseen sekä erilaisiin korvauksiin kuluu vielä ainakin miljardi dollaria.Sodan pahasti runteleman Pohjois-Israelin taloutta yritetäänkin nyt käynnistää. Maan valtiovarainministeri Avraham Herschson sekä kauppa- ja teollisuusministeri Eli Jishai esittelivät alkuviikosta Haifassa ohjelman, joka tarjoaa elinkeinonsa menettäneille pohjoisen pienyrittäjille halpakorkoisia lainoja. Toipuminen kestää noin kaksi vuottaMonille yrittäjille lainat ovat kuitenkin riittämätön apu. Protestoivien yrittäjien mukaan yritykset voidaan saada käyntiin ainoastaan, jos hallitus tarjoaa nopeasti suoraa rahallista apua, jota ei tarvitse maksaa takaisin.Israelin hallituksen arvion mukaan kestää ainakin vuoteen 2008 saakka ennen kuin Pohjois-Israel on täysin toipunut sodan tuhoista. Turismi romahtiTurismi, jonka tuomat varat ovat yksi Israelin tärkeimmistä tulonlähteistä, on sodan jälkeen täysin lamassa. Israelin keskuspankin mukaan kuluvan vuoden kahdella viimeisellä neljänneksellä turistien määrän uskotaan vähentyvän yli puolella, mikä merkitsee ainakin 0,4 prosentin laskua bruttokansantuotteessa.Sodassa vammautuneille sekä kaatuneiden omaisille maksettavien korvauksien määräksi on arvioitu noin 11 miljoonaa dollaria.Kovin kiire on kuitenkin koulujen korjaamisella. Kouluvuoden on Israelissa määrä alkaa runsaan viikon kuluttua, mutta monet opinahjot ovat edelleen raunioina. Maan opetusministeriölle onkin annettu noin 1,4 miljoonaa dollaria, jotta opetus saataisiin edes pääpiirteittäin käyntiin aikataulussa. STT